cyanic-selkie/wikianc huggingface dataset:
Van Plettenberg-bakens
In September 1778 het Van Plettenberg en 'n geselskap amptenare, insluitende Robert Jacob Gordon, Kaapstad verlaat op 'n uitgebreide reis in die binneland van die kolonie om hulle op die hoogte te stel van die heersende omstandighede aan die oosgrens. Die reis het hulle gebring deur die Karoo, die Kamdeboo, by die huidige Aberdeen, Graaff-Reinet en Jansenville verby, oor die Sneeuberge tot by Colesberg en terug langs die kus verby Plettenbergbaai.
Wolframaat
Ortowolframaat is in die Raman-spektrum herkenbaar aan sy absorpsie by 930 cm-1. Swakker bande verskyn by 830 en 320 cm-1. In die vastestof is bande by 925, 823, en 350 cm-1 gevind. Die verskille kan deur die verskille in koördinasie verklaar word. Daar bestaan ook oligomere en polimere para-, iso-, meta- en poliwolframate, soos die natriumparawolframaat .28. Die ortowolframaatioon is nogtans waarskynlik die belangrikste oplosbare spesies vir die geologiese vorming van wolframminerale
Van Plettenberg-bakens
Colesberg
Op Sondag 4 Oktober 1778 arriveer die geselskap 28 km wes van die huidige dorp Colesberg op die plaas Quaggasfontein. Op ongeveer 200 m van die Seekoeirivier ('n sytak van die Oranjerivier) rig hulle 'n gedenksteen op met die wapen en naam van die goewerneur en die jaartal. By hierdie punt het die groep omgedraai en die gedenksteen was ook die noordoostelike grensbaken van die kolonie op daardie stadium. Histories staan die plek daarom bekend as Des Edelen Heers Baken. In 1938 is die baken tot monument verklaar en is daar 'n bronsgedenkplaat aangebring.
.lr
.lr is die Internettopvlakdomein vir Liberië.
Fotosintese
Ontdekking
Verder eksperimente om te bewys dat die suurstof wat vrygestel word tydens fotosintese van groen plante van water afkomstig was is deur Robert Hill in 1937 en 1939 gedoen. Hy het getoon dat geïsoleerde chloroplast suurstof afgegee het in die teenwoordigheid van onnatuurlike reduseermiddels soos ysteroksalaat, ystersianied of benzokinoon na blootstelling aan lig. Die Hill reaksie is as volg:
waar A die elektronontvanger is. Dus word die elektronontvanger in lig gereduseer met die gepaardgaande vrystelling van suurstof.
Samuel Ruben en Martin Camen het radio-aktiewe isotope gebruik om te bepaal dat die suurstof wat vrygestel is tydens fotosintese vanaf die water afkomstig was.
Harvey Stephens
Harvey Stephens (21 Augustus 1901 – 22 Desember 1986) was 'n Amerikaanse akteur. Hy was bekend vir sy rolle in die rolprente Evelyn Prentice (1934), Baby Face Harrington (1935), George Washington Slept Here (1942), en The Bat (1959).
.lr
Eksterne skakels
Toppdomän
Fotosintese
Ontdekking
'n Nobelpryswenner, Rudolph A. Marcus, het die belangrikheid en funksie van die elektronvervoerketting ontdek.
Termodinamika van fotosintese
Fotosintese is 'n fisiologiese verskynsel waar sonenergie na fotochemiese-energie omgeskakel word. Hierdie fisiologiese verskynsel kan termodinamies beskryf word in terme van die veranderinge in energie, entropie en vrye energie. Die termodinamika van fotosintese behels die omsetting van ligenergie om 'n entropie verandering teweeg te bring om sodoende 'n bruikbare bron van energie vir die plant te verskaf.
Die volgende chemiese vergelyking som die produkte en reaktante van fotosintese in tipiese groen fotosinterende plante op:
CO2 + H2O → O2 + (CH2O) + 112 kcal/mol CO2
Suid-Afrikaanse heraldiek
Heraldiek floreer in Suid-Afrika vir meer as 350 jaar. Wapens word deur individuë, amptelike instansies, plaaslike owerhede, militêre eenhede, en 'n verskeidenheid organisasies gevoer. Sedert 1963 beskik Suid-Afrika oor sy eie heraldiese owerheid, wat hoë standaarde van heraldiese praktyk bevorder en wapens registreer om regsbeskerming aan hulle te verleen.
Fotosintese
Termodinamika van fotosintese
Vrye energiebronne op aarde kan afkomstig wees vanaf lig vanaf die son of dit kan aardgebonde bronne soos vulkane, warmbronne en die radio-aktiewe straling vanaf sekere elemente wees. Sigbare lig, wat deur groen plante vir fotosintese aangewend word, het die opwekking van elektrone in seker stowwe wat pigmente genoem word tot gevolg. Die Chlofil a pigment byvoorbeeld dien as 'n katalis wat sonenergie na fotochemiese energie omskakel wat noodsaaklik is vir fotosintese.
Van Plettenberg-bakens
Plettenbergbaai
Om te bevestig dat die baai en omgewing onder beheer van die VOC is, rig hy op 'n heuwel regoor die middel van die baai 'n baken op met die wapen van Nederland aan die een kant en aan die ander kant die monogram van die VOC en die Van Plettenberg-familiewapen. Hierdie baken is 2 m hoog, 30 cm breed en 13 cm dik. Dit bestaan uit 2 plat blou leiklippe wat met lood aanmekaar geheg is. In 1936 is dit tot gedenkwaardigheid verklaar en omhein. Tans staan daar 'n replika van die oorspronklike baken en is die egte baken in 'n museum in Kaapstad.
Suid-Afrikaanse heraldiek
Herkoms en geskiedenis
Die eerste wapen wat in Suid-Afrika vertoon is was die Portugese koninklike wapen, op die pilare (padraos) wat Bartolommeo Dias op verskeie plekke langs die kus tydens sy seevaart in 1488 opgerig het. Sommige daarvan bestaan nog.
17de-18de eeue
Die Nederlandse rykswapen, en die wapen van die Verenigde Oost Indische Compagnie wat die kolonie regeer het, is ook gebruik. Daar blyk nie enige ander korporatiewe wapens uit daardie tyd te wees nie, maar daar is wel bewys van die gebruik van (heraldiese) wapens deur militêre eenhede in die 1780's. Die eerste munisipale wapens is in 1804 ingestel.
19de eeu
Britise krysgmagte het die Kaap tydens die Napoleontiese Oorloë beset, en in 1814 het Nederland die kolonie permanent aan Groot-Brittanje oorhandig. Daarna kon die burgers wapentoekennings van die Engelse, Skotse of Ierse owerhede verkry as hulle wou. Volgens Britse reg is 'n wapen 'n eerbewys wat deur een van hierdie instansies toegeken of erken moet wees, maar aangesien die Romeins-Hollandse reg in Suid-Afrika behou is, kon burgers voortgaan om wapens self te skep en aan te neem.
Soos in die geval van taal, musiek, en ander aspekte van die kultuur, het die Britse en Afrikaanse heraldiek dan sy aan sy bestaan en nie saamgesmelt nie. Dit is nog steeds die geval, alhoewel kruisbestuiwing wel gedurende die afgelope halfeeu plaasgevind het.
20ste-21ste eeue
In 1910 het die kolonies saamgesmelt om die Unie van Suid-Afrika te vorm. Met die geleidelike ontwikkeling van onafhanklikheid oor die volgende dekades, het die regering aandag aan heraldiese aangeleenthede begin gee.
In 1935 het die Unieregering 'n sisteem ingestel waarin verenigings en inrigtings soos skole en klubs hulle wapens as 'kentekens' by die Departement van Binnelandse Sake kon registreer om hulle teen misbruik te beskerm. Die Departement van Onderwys, Kuns en Wetenskap het in 1959 die registrasiefunksie oorgeneem.
Die opkoms van Afrikaner nasionalisme gedurende die 1930's en 1940's het die kulturele erfenis na vore gebring, en verskeie boeke en artikels oor Afrikaner families en wapens is gedurende daardie tyd gepubliseer. Ongelukkig was die heraldiese publikasies nie betroubaar nie.
Nadat die Nasionale Party in 1948 aan bewind gekom het, is stappe gedoen om die heraldiek op 'n beter grondslag te plaas. Tussen 1949 en 1953 het die vier provinsiale administrasies 'n sisteem daargestel om munisipale wapens teen misbruik te beskerm. In 1954 het die Suid-Afrikaanse Weermag sy eie heraldiese afdeling gestig. In 1955 het 'n inter-departementele konferensie die stiging van 'n sentrale heraldiese owerheid aanbeveel, en in 1956 het 'n komitee aanbeveel dat dit op die Sweedse lees geskoei moet word. Die Heraldiese Genootskap van Suid-Afrika is in 1953 gestig.
Gedurende die 1950's is 'n ongekende getal Engelse en Skotse wapentoekennings aan Suid-Afrikaners en Suid-Afrikaanse munisipaliteite, regspersone, en die Anglikaanse bisdomme gemaak.
Van 1963 tot 1969 het die Heraldiekwet ook voorsiening gemaak vir die toekenning van wapens deur die staatspresident en die provinsiale administrateurs aan onderskeidelik amptelike instansies en plaaslike owerhede. Toekennings moes eers deur die Heraldiekraad goedgekeur word, en is daarna deur die Buro geregistreer. (Die Buro is nooit magtiging verleen om wapens self toe te ken nie, maar slegs om hulle te registreer).
Sedert 1963 het die Buro heelwat dekoratiewe lyne en wapenfigure ontwerp wat deur Suid-Afrikaanse diere, plante, en argitektuur geïnspireer is. In die 1970's het die Buro 'n hoogs gestileerde Fins-geïnspireerde kunsstyl ontwikkel.
Gebruik van wapens
Aangesien die Romeins-Hollandse reg almal toelaat om wapens te voer, solank hulle nie ander se regte oorskry nie, het sosiale status of diens aan die land geen betrekking daarop nie. Wapens word dus deur 'n wye verskeidenheid mense en instansies ingevoer, insluitend:
Regulering
Daar is min regulering van heraldise praktyk in Suid-Afrika. 'n Wapen wat by die Buro geregistreer is word beskerm deurdat die eienaar regsstappe kragtens die Heraldiekwet kan neem teen enigiemand wat sy wapen misbruik. In die geval van die wapens van die nasionale en provinsiale regerings, weermageenhede, en plaaslike owerhede, kan oortreders vervolg en beboet word. Minagting van die landswapen is met 'n boete of tronkstraf strafbaar.
Registrasie van wapens is heeltemaal vrywillig.
Fotosintese
Termodinamika van fotosintese
Die teenwoordigheid van sonenergie op die aardoppervlak verskaf aan plante 'n bruikbare bron van energie, wat die vrye energie (G) van die stelsel genoem word. Termiese energie is egter nie volledig omskakelbaar nie wat beteken dat uit die aard van die sonenergie daar beperkte vorme is wat deur die plant benut kan word. Dit hou verband met die gevolgtrekkings uit die werk wat deur Josiah Willard Gibbs gedoen is: naamlik dat die verandering in vrye energie (ΔrG) verband hou met beide die veranderinge in entropie (ΔrS) en die verandering in entalpie (ΔrH) van die stelsel en word wiskundig as volg uitgedruk:
SA Akademieprys vir Vertaalde Werk
Die SA Akademieprys vir Vertaalde Werk is ’n letterkundeprys deur die Suid-Afrikaanse Akademie vir Wetenskap en Kuns wat oorspronklik driejaarliks toegeken is vir ’n vertaling in Afrikaans van hoogstaande gehalte. Dit het ontstaan in 1948, nadat die Akademie se keurkomitee van die Hertzogprys vir Drama niks bekroonbaars in die Afrikaanse drama kon vind nie. Dieselfde genre-indeling (prosa, poësie, en drama) word gevolg as by die Hertzogprys, met vertaling uit enige taal, maar met berekening van die aansien wat die vertaalde stuk binne sy eie letterkunde het, en in ag genome die juistheid en algemene geslaagdheid van die vertalingswerk.
Fotosintese
Termodinamika van fotosintese
Gibbs vrye energie vergelyking: ΔrG = ΔrH – TΔrS
SA Akademieprys vir Vertaalde Werk
Die prys word tans (2005) geborg deur Nedbank.
Fotosintese
Termodinamika van fotosintese
Eksperimente het in die verlede aangetoon dat die totale energie wat deur fotosintese geproduseer word 112 kcal/mol is. Die vrye energie van die lig was egter 120 kcal/mol. 'n Totale verlies van 8 kcal/mol kon toegeskryf word aan die entropieverandering soos beskryf deur die Gibbs vergelyking. Met ander woorde aangesien die bruikbare energie van die stelsel direk verwant is aan die entropie en temperatuur van die stelsel, is die beskikbare hoeveelheid termiese energie vir omskakeling na bruikbare energievorme (wat meganiese en chemiese energie insluit) kleiner. Die begrip hou verband met die tweede wet van termodinamika in die sin dat 'n toename in entropie noodwendig met die omskakeling van ligenergie na die chemiese energie in die plant gepaard moet gaan.
SA Akademieprys vir Vertaalde Werk
Drama
duimnael|regs|180px|Prof. [[T.J. Haarhoff, wenner van die 1952-prys vir drama.]]
Fotosintese
Faktore wat fotosintese beïnvloed
Daar is drie hoof faktore wat fotosintese beïnvloed. Die drie vernaamstes hiervan is:
SA Akademieprys vir Vertaalde Werk
Prosa
duimnael|regs|180px|[[Hymne Weiss, 1957-wenner van die prosaprys.]]
Fotosintese
Ligintensiteit (stralingsdigtheid), golflengte en temperatuur
In die vroeë 1900's het F.F. Blackman die impak van lig intensiteit (stralingsdigtheid) en temperatuur op die snelheid van die fotosintese reaksie bestudeer. By konstante temperature neem die reaksie aanvanklik toe soos die stralingsdigtheid toeneem. By hoër stralingsdigthede bereik die snelheid van fotosintese egter 'n plato. Die effek van temperatuur op die snelheid van fotosintese teen 'n konstante stralingsdigtheid word deur die beeld hier links geïllustreer. Teen hoë stralingsdigtheid neem die snelheid oor 'n beperkte gebied toe met 'n styging in die temperatuur. By lae stralingsdigthede het 'n styging in die temperatuur min invloed op die snelheid van die fotosintese reaksie. Hierdie twee eksperimente illustreer belangrike punte: eerstens, is dit uit navorsing bekend dat fotochemiese reaksies oor die algemeen nie deur temperatuur beïnvloed word nie. Hierdie eksperimente toon egter duidelik dat temperatuur wel die snelheid van fotosintese beïnvloed, wat beteken dat totale reaksie uit twee verskillende reaksiestappe bestaan naamlik die lig-afhanklike fotochemiese reaksiestap en die lig-onafhanklike, temperatuur-afhanklike stap. Tweedens het Blackman se eksperimente die begrip van beperkende faktore geïllustreer. 'n Beperkende faktor is die golflengte van lig. Sianobakterieë wat etlike meters onder die water woon kan nie die golflengtes ontvang wat nodig is om fotogeïnduseerde ladingskeidings soos in konvensionele fotosintetiese reaksies te veroorsaak nie. Om hierdie probleem te oorkom het hulle 'n reeks proteïene met verskillende fluoreserende pigmente rondom die reaksiepunte. Hierdie eenheid word 'n fikobilisoom genoem.
Eizo Yuguchi
Eizo Yuguchi (湯口 栄蔵) was 'n Japannese sokkerspeler. Hy het vir die Japanse nasionale sokkerspan uitgedraf.
Fotosintese
Koolstofdioksied
'n Verlaagde RuBisCO oksigenase aktiwiteit is voordelig vir plante vir verskeie redes.
Die herwinnigsproses vir die produkte van RuBisCO oksigenase aktiwiteit staan meer algemeen bekend as fotorespirasie aangesien dit gekenmerk word deur lig-afhanklike suurstof verbruik en die vrystelling van koolstofdioksied.
Bykomstige faktore
Ander faktore wat die fotosintese reaksie beïnvloed is:
Doringrivier (Noordwes)
Die Doringrivier is 'n rivier wat in die Noordwes van Suid-Afrika vloei.
Ian McShane
Ian McShane (gebore 29 September 1942) is 'n Engelse akteur, regisseur, en vervaardiger. Hy is bekend vir sy rolle in die rolprente Kung Fu Panda (2008), Pirates of the Caribbean: On Stranger Tides (2011), en Snow White and the Huntsman (2012), en in die televisiereeks Deadwood (2004).
Joseph Cotten
Joseph Cotten (15 Mei 1905 – 6 Februarie 1994) was 'n Amerikaanse akteur en skrywer. Hy was bekend vir sy rolle in die rolprente Citizen Kane (1941), Portrait of Jennie (1948), The Third Man (1949), en Soylent Green (1973).
Callyspongia
Callyspongia is 'n genus van sponsdiere uit die klas van die Demospongiae (gewone sponse).
Rachel Nichols (aktrise)
Rachel Nichols (gebore 8 Januarie 1980) is 'n Amerikaanse aktrise en vervaardiger. Sy is bekend vir haar rolle in die rolprente The Amityville Horror (2005), Star Trek (2009), en G.I. Joe: The Rise of Cobra (2009), en in die televisiereeks Continuum (2012).
Crown, Johannesburg
Crown is 'n industriële gebied van Johannesburg, Suid-Afrika. Dit is in Johannesburg se B-streek geleë en word grootliks deur Swartes bewoon.
Yusuke Omi
Yusuke Omi (近江 友介) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Stomatopoda
Stomatopoda (mantisgarnale) is 'n orde wat tot die klas Malacostraca behoort. Stomatopodas is roofdiere; kenmerkend is die voorste kloue wat terugvou, amper soos dié van 'n mantis. Hierdie orde word in twee groepe verdeel volgens die manier waarop prooi aangeval word. Die een groep deurboor die prooi met 'n skerp punt aan die klou. Die ander klap die prooi dood met 'n hameraksie.
Perry Stephens
Perry Stephens (14 Februarie 1958 – 8 September 2005) was 'n Amerikaanse akteur. Hy was bekend vir sy rolle in die rolprent The Godson (1998) en in die televisiereekse Loving (1983) en L.A. Heat (1996).
Daniel Brinkpark
Daniel Brinkpark is baie klein woongebied in Randburg, Suid-Afrika. Dit is in Johannesburg se B-streek geleë.
Ferdinand Marcos
Ferdinand Emmanuel Edralin Marcos (11 September 1917 - 28 September 1989) was 'n Filippynse politikus en onafhanklikheidsaktivis. Hy was van 1965 tot 1969 en van 1969 tot 1986 president van die Filippyne. Hy was tussen-in ook eerste minister en minister van verdediging.
Aarau
Aarau is die hoofstad van die kanton Aargau in Switserland en het 'n bevolking van 20 043 in 2011 gehad.
Aldo Ciccolini
Aldo Ciccolini (15 Augustus 1925 - 1 Februarie 2015) was 'n Italiaans-Franse pianis.
Biografie
Aldo Ciccolini is in Napels gebore. Sy vader, wat die titel Markies van Macerata gedra het, het as tipograaf gewerk. Aldo Ciccolini het sy eerste lesse by Maria Vigliarolo d'Ovidio otvang, en in 1934 op 9-jarige ouderdom, met die spesiale toestemming van die direkteur Francesco Cilea, die Napelse Konservatoria betree. Daar het hy klavier by Paolo Denza, 'n leerling van Ferruccio Busoni, en harmonie en kontrapunt by Achille Longo, studeer.
Ciccolini was 'n gevierde interpreteerder en voorstander van die klaviermusiek van die Franse komponiste Camille Saint-Saëns, Maurice Ravel, Claude Debussy, Charles-Valentin Alkan en Erik Satie, sowel as dié van minder prominente komponiste soos Déodat de Séverac, Jules Massenet en Alexis de Castillon.
Ciccolini was bekend daarvoor dat hy die musiek van die Spaanse komponiste Isaac Albéniz, Enrique Granados en Manuel de Falla, sowel as van Franz Liszt gespeel het. Die sopraan Elisabeth Schwarzkopf het van hom gesê: "Jy kan jou skaars 'n wonderliker speelgenoot voorstel."
Op 9 Desember 1999 het hy sy loopbaan van 50 jaar in Frankryk gevier met 'n opvoering in die Théâtre des Champs-Élysées in Parys.
Afsterwe
Aldo Ciccolini het op 1 Februarie 2015 in sy woning in Parys op 89-jarige ouderdom beswyk.
Opnames
Ciccolini het meer as 'n honderd opnames vir EMI-Pathé Marconi en ander platemaatskappye gemaak; ondermeer die volledige sonate-siklusse van Mozart en Beethoven, die volledige solo-klavierwerk van Debussy en twee afsonderlike siklusse van die volledige klavierwerke van Satie.
In 2002 is Ciccolini bekroon met die Diapason d'Or vir sy opname van die volledige soloklavierwerke van Janáček vir Abeille Music en vir die van Schumann vir Cascavelles. Sy volledige Beethoven-sonatesiklus is in 2006 weer deur die Cascavelle plate-etiket uitgegee. Hy het ook sulke ongewone repertorium opgeneem soos byvoorbeeld seleksies uit die Péchés de vieillesse van Rossini en die volledige klaviermusiek van Massenet.
William Courtenay (akteur)
William Courtenay (19 Junie 1875 – 20 April 1933) was 'n Amerikaanse akteur. Hy was bekend vir sy rolle in die rolprente Miss Jerry (1894), The Sacred Flame (1929), The Show of Shows (1929), en The Way of All Men (1930).
Korfbal
Korfbal is 'n spansport van Nederlandse oorsprong. Dit is in 1902 deur die Amsterdamse onderwyser Nico Broekhuysen bedink. Die spel is gebaseer op die Sweedse ringboll, waarmee Broekhuysen in die Sweedse dorp Nääs in 1902 in aanraking gekom het. Korfbal is een van die min sportsoorte waar mans en dames op gelyke voet in dieselfde span kan deelneem.
Huilboerboon
Die huilboerboon (Schotia brachypetala) is 'n boom wat in boswêreld en dikwels op termiethope groei. Dit kom voor in KwaZulu-Natal, Mpumalanga, Limpopo, Botswana, Eswatini, Mosambiek en Zimbabwe. Die boom is groot met 'n uitgebreide kroon. Die blomme word van 6 tot 13 cm lank en word in digte hofies op die ou hout produseer. Die blomme produseer soveel nektar dat dit lyk asof die bome huil. Die peule is tiperend van die genus en elke saad het 'n geel aril aan die basis.
EuroBasket 2011
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Huilboerboon
Die boom se FSA-nommer is 202.
Julianne Nicholson
Julianne Nicholson (gebore 1 Julie 1971) is 'n Amerikaanse aktrise en vervaardiger. Sy is bekend vir haar rolle in die rolprente The Love Letter (1999), August: Osage County (2013), Black Mass (2015), en I, Tonya (2017).
EuroBasket 2011
EuroBasket 2011
1 Desember
1 Desember is die 335ste dag van die jaar in die Gregoriaanse kalender (336ste in skrikkeljare). Daar volg nog 30 dae in die res van die jaar.
EuroBasket 2011
37ste Europese FIBA-korfbalkampioenskap vir mans
Gasheerland
Datum
31 Augustus - 18 September
Deelnemende spanne
24 (van 49 federasies)
Amptelike webtuiste
www.eurobasket2011.com
Die Europese Korfbal-kampioenskap EuroBasket 2011 is die 37ste kontinentale korfbalwedstryd vir mans wat deur die FIBA Europa, die Europese afdeling van die Internasionale Korfbalfederasie FIBA, georganiseer word. Die gasheerland is Litaue.
Dit is al die tweede Eurobasket-kampioenskap wat in dié Baltiese land gehou word, en die eerste sedert Litaue se onafhanklikwording in 1990. Litaue het reeds in 1939 die Europese korfbalkampioenskap georganiseer. Die twee topspanne kwalifiseer outomaties vir die Olimpiese Somerspele 2012.
Callyspongia aspinosa
Callyspongia aspinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1959 deur Lévi.
Lorraine Nicholson
Lorraine Nicholson (gebore 16 April 1990) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Click (2006), World's Greatest Dad (2009), en Soul Surfer (2011).
Tale van Rusland
Geskiedenis
Russies was die enigste amptelike taal van die Russiese Ryk, wat tot in 1917 bestaan het. Tydens die Sowjettyd het die beleidrigtings oor die verskillende entniese groepe se tale in die praktyk verskil. Die staat het alfabette en grammatika help ontwikkel vir verskeie tale wat nie oor ’n skryfvorm beskik het nie. Hoewel elk van die Sowjetrepublieke sy eie taal gehad het, was Russies die enigste amptelik taal van die hele Sowjetunie.
Russies het sy status verloor in baie van die nuwe republieke wat ná die verbrokkeling van die Sowjetunie in 1991 ontstaan het. In Rusland het dit egter sy oorheersende status behou. Vandag ontvang 97% van skoliere in staatskole hul onderrig net of hoofsaaklik in Russies, hoewel net 80% etniese Russe is.
Amptelike tale
Hoewel Russies die enigste federale amptelike taal in Rusland is, is daar verskeie ander tale in die federale deelgebiede wat ook amptelike status het. Hieronder is ’n lys van tale wat net in dele van Rusland amptelike status het (die taalfamilie waartoe hulle behoort, word tussen hakies gegee):
Tale aan die uitsterf
Dié inligting kom van Michael Krauss, 1995. Van dié tale het moontlik al uitgesterf. Sedert 1997 het Kerek en Joegh reeds uitgesterf.
Masafumi Hara
Masafumi Hara (原 正文) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Joe Melia
Joe Melia (23 Januarie 1935 – 20 Oktober 2012) was 'n Engelse akteur en skrywer. Hy was bekend vir sy rolle in die rolprente Modesty Blaise (1966) en The Wildcats of St. Trinian's (1980), en in die televisiereekse Red Letter Day (1976) en The Hitchhiker's Guide to the Galaxy (1981).
Balkan
duimnael|Die Balkanlande volgens [[Encyclopædia Britannica:
Balkanskiereiland soos begrens deur die Donau-Sava-Soča-riviere.
Politieke gemeenskappe wat gewoonlik tot die Balkan gereken word.
Politieke gemeenskappe wat gewoonlik nie tot die Balkan gereken word nie.]]
Strengiet
Strengiet  is 'n relatief skaars ysterfosfaat-mineraal met die formule: FePO4 · 2H2O. Die mineraal is vernoem na die Duitse mineraloog Johann August Streng (1830–1897). Ligpers, pienk of pers in kleur, is dit soortgelyk aan variskiet en is gedeeltelik oplosbaar, veral in toestande waar daar 'n lae pH- en lae oksidasie-reduksiepotensiaal is.
Balkan
Die Balkan (dikwels ook Balkanstate of Balkanskiereiland genoem) is 'n groot gebied in die suidooste van Europa. Dit is 'n skiereiland wat 'n geopolitiese en kulturele streek in Suidoos-Europa vorm. Die Balkan het 'n oppervlakte van 550 000 km² en 'n bevolking van meer as 50 miljoen. Dit is een van drie Suid-Europese skiereilande in die Middellandse See en is genoem na die Balkangebergte in Bulgarye en Serwië. Die gebied het al onder talle oorloë deurgeloop en die landsgrense het al vele kere verander.
Die streeksnaam is afgelei van die gelyknamige bergreeks wat van Oos-Bulgarye in weswaartse rigting tot by die Serwies-Bulgaarse grens loop. Die skiereiland word begrens deur die Adriatiese See in die weste, die Ioniese See in die suidweste, die Egeïese See en die See van Marmara in die suidooste en die Swartsee in die ooste. Balkan is 'n oorspronklik Turkse term wat "beboste bergreeks" beteken. Die term het om politieke en historiese redes dikwels 'n negatiewe konnotasie. So word na die gebied alternatief as Suidoos-Europa verwys.
Lande wat geografies ten volle in die Balkanskiereiland geleë is (eilande uitgesluit):
Lande wat grootliks in die Balkanskiereiland val:
Lande wat grootliks buite die Balkanskiereiland lê:
Kontrolesom
'n Kontrolesom is 'n vorm van oortolligheidstoets, 'n eenvoudige manier om die integriteit van data te verseker deur foutsporing te doen op data wat versend is (telekommunikasie) of op data wat gestoor is (Rekenaarberging). Dit word gedoen deur die basiese onderdele van 'n boodskap bymekaar te tel, tipies die aangeskakelde bisse, en die stoor van die resulterende waarde. Later kan enigeen dieselfde bewerking op die data uitvoer en die resultaat met die kontrolesom vergelyk en indien die resultate ooreenstem kan daar afgelei word dat daar geen korrupsie van die data plaasgevind het nie.
Binêre kontrolsomme
Die eenvoudigste vorm van kontrolesom is waar die aangeskakelde bisse (die 1ne) in die data bymekaargetel word. Met hierdie soort kontrolesom kan die aantal of soorte foute nie bespeur word nie. So 'n kontrolesom word veral nie deur die volgende foute verander nie:
'n Voorbeeld van 'n eenvoudige kontrolesom is:
Gegewe 4 grepe data : 25h, 62h, 3Fh, 52h Om die Kontrolesomgreep te toets voeg dit eenvoudig by die oorspronklike groep grepe. Dit behoort die getal 200h te lewer. Laat weer die halwe greep wat oorgedra is weg en dit sal 00h lewer. Aangesien dit 00h is beteken dit dat die grepe waarskynlik onveranderd is.
Hierdie soorte oortolligheidstoetse is nuttig in die opspoor van veranderings in data wat per abuis plaasvind soos tydens die korrupsie van gestoorde data of foute tydens die oordrag van 'n kommunikasiesein. Hulle beskerm egter nie teen die kwaadwillige verandering van data nie aangesien hulle eenvoudige wiskundige struktuur dit maklik maak om hulle te flous. Om hierdie vlak van data-integriteit te verseker word die gebruik van 'n kriptografiese hashfunksie, soos SHA-256, benodig. In Unix is daar 'n hulpmiddel genaamd "cksum" wat beide 'n 32 bis CRC (sikliese oortolligheidstoets) en 'n greeptelling vir enige toevoerlêer kan lewer.
Desimale kontrolsomme
Kontrolsomme word dikwels gebruik saam met desimale getalle - byvoorbeeld om te verseker dat die bankrekeningnommers behoorlik oorgeskryf is.
Luhn-algoritme (kredietkaarte ens)
Die Luhn-algoritme word gebruik om reeksnommers in baie industrieë teen toevallige transkripsiefoute, onder andere die Suid-Afrikaanse identiteitsnommer, te verifieer. Die meeste kredietkaarte gebuik ook hierdie algoritme. Die algoritme is:
Aangesien the aantal 80 deur 10 deelbaar is, is die nommer waarskynlik korrek getranskribeer. Een van die swakhede van die Luhn-algoritme is dat die transposisies 09 ↔ 90, 22 ↔ 55, 33 ↔ 66 of 44 ↔ 77 sal nie opgespoor word nie.
ISBN in die boekhandel
Sedert 1970 kan 'n ISBN (International Standard Book Number) aan 'n boek vir identifikasiedoeleindes toegeken word. Tot 2007 was die ISBN tien syfers lank; sedertdien is dit 13 syfers lank. In albei gevalle is die finale syfer 'n kontrolesom - die ander syfers bevat 'n reeksnommers, die nommer van die boek se uitgewer en 'n nommer wat die land van herkoms aandui. Die twee formate het verskillende reëls om die kontrolesom te bereken.
10 syfer ISBN kontrolsom
Om te verifieer dat die kontrolesom vir 'n 10-syfer-ISBN geldig is, is elke syfer met sy posisie in die string vermenigvuldig met die syfer aan die regterkant in posisie een. Hierdie produkte word dan met mekaar bygevoeg en as die resultaat met 11 deelbaar is, is die nommer moontlik 'n geldige ISBN. In sommige gevalle is dit nodig om 'n kontrolesom met 'n waarde van 10 te hê om hierdie resultaat te verseker. In sulke gevalle is die finale syfer 'n 'X'. Dit kan wiskundig uitgedruk word as:
Aangesien dat 110 deur 11 gedeel kan word sonder restant, is dit blykbaar dat hierdie ISBN geldig is.
13 syfer kontrolsom
Om 'n ISBN van 13 syfers te verifieer, is elk van die ewe genommerde syfers met 3 vermenigvuldig. Hierdie produkte word bymekaar gevoeg en dan by die onewe-getalle syfers ook met die resultaat gevoeg. As die resultaat met 10 sonder 'n restant deel kan word, is die nommer waarskynlik 'n geldige ISBN.
Modulo-97 in die bankbedryf
In sommige lande is 'n modulo-97 kontrolsom vir bankrekeningnommers gebruik - die getal 97 is gekies omdat dit die grootste twee-syfer-priemgetal is.
Voordat hulle die IBAN gebruik het, sluit hierdie aantal lande onder andere België, Frankryk en Portugal in. Wanneer 'n mens geld wil stuur na 'n ander persoon se bankrekening, moet hulle 'n enkele bankrekeningsyfer aangee wat 'n samesmelting is van die banktaknommer, die bankrekeningnommer en 'n mod-97 kontrolesom. Die kontrolesom sorg dat wanneer die hele getal deur 97 gedeel word, die restant altyd 1 is. As die gebruiker 'n enkele fout gemaak het terwyl hy die nommer getranskribeer het, sal die mod 97 kontrolesom altyd 'n fout opspoor. In die meeste gevalle sal dit ook twee foute opspoor. Stel voor dat die banktaknommer 123 is, dat dir rekeningnommer 987 is, dan sal die bankrekeningsyfer 12398735 wees. Die nommer "35" is gekies omdat
Aangesien die restant "1" is, is hierdie bankrekeninggetal geldig.
Die kontrolesomalgoritme wat vir die IBAN gebruik word, is 'n aanpassing van hierdie konsep.
Veewagter (sterrebeeld)
Die Veewagter (Latyn: Boötes) is ’n sterrebeeld in die noordelike hemelruim. Die naam kom van die Grieks Βοώτης (veewagter of ploegman; letterlik "osdrywer"). Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde.
Ruimtevoorwerpe
Alpha Boötis (Arcturus) is die helderste ster in die Veewagter en die vierde helderste in die hemelruim.
Roseanne Barr
Roseanne Barr (gebore 3 November 1952) is 'n Amerikaanse vervaardiger, aktrise, komediant, en skryfster van Joodse afkoms. Sy is bekend vir haar rolle in die rolprente She-Devil (1989), Look Who's Talking Too (1990), en Freddy's Dead: The Final Nightmare (1991), en in die televisiereeks Roseanne (1988).
Skip Stephenson
Skip Stephenson (18 April 1940 – 18 Mei 1992) was 'n Amerikaanse akteur. Hy was bekend vir sy rolle in die televisiereekse Fantasy Island (1977), The Love Boat (1977), Hart to Hart (1979), en 1st & Ten: The Championship (1984).
Mausolus
Mausolus (Grieks: [𐊪𐊠] 𐊲𐊸𐊫𐊦; Karies: Mauśoλ 'veel geseënd' ) was 'n heerser van Karië (regerend 377–353 v.C.), naamlik 'n satraap van die Achaemenidiese Ryk. Hy het die status van koning of dinastie geniet op grond van die magtige posisie wat sy vader Hecatomnus (Grieks: 𐊴𐊭𐊪𐊳𐊫; Karies: K̂tmño) geskep het, wat die vermoorde Persiese Satraap Tissaphernes in die Kariaanse satrapie opgevolg het en die erflike dinastie van die Hecatomnids gestig het. Hy is veral bekend vir die monumentale heiligdom, die Mausoleum van Halikarnassos, opgerig en na hom vernoem in opdrag van sy weduwee (wat ook sy suster was) Artemisia.
Mausolus was die oudste seun van Hecatomnus, 'n inheemse Kariaan wat die satraap van Karië geword het toe Tissaphernes dood is, omstreeks 395 v.C.
Mausolus het aan die Opstand van die Satraps deelgeneem, beide aan sy nominale soewereine Artaxerxes Mnemon se kant en (kortstondig) teen hom. In 366 v.C. het Mausolus saam met Autophradates of Lidië op versoek van Artaxerxes die beleg van Adramyttium teen Ariobarzanes, een van die lede van die Groot Satraps-opstand, gelei totdat Agesilaus, die koning van Sparta, die terugtog van die beleggers onderhandel het.
Dunkeld-Wes
Dunkeld-Wes is 'n voorstad van Johannesburg, Suid-Afrika. Dit is in Johannesburg se B-streek geleë.
Václav Neumann
Václav Neumann (29 September 1920 – 2 September 1995) was 'n Tsjeggiese dirigent, violis en altviolis.
Robert Courtleigh
Robert Courtleigh (23 Oktober 1916 – 21 November 2004) was 'n Amerikaanse akteur. Hy was bekend vir sy rolle in die rolprente F.I.S.T. (1978) en Winter Kills (1979), en in die televisiereeks Atom Squad (1953).
Václav Neumann
Neumann is in Praag gebore, waar hy aan die Konservatoria studeer het onder Josef Micka (viool), Pavel Dědeček en Metod Doležil (dirigent). Hy het die Smetana-kwartet gestig en 1ste viool en later altviool gespeel, voordat hy in Karlovy Vary en Brno begin dirigeer het. Hy het in 1956 begin dirigeer by die Komische Oper in Berlyn, en in 1964 vertrek om dirigent van die Leipzig Gewandhaus Orkes te word. Hy het daar gebly tot 1968, toe hy hoofdirigent van die Tsjeggiese Filharmoniese Orkes geword het, welke pos hy tot 1990 beklee het.
Neumann het klasse in dirigeer aan die Praagse Akademie vir Musiek aangebied waar sy studente Oliver von Dohnányi en Vítězslav Podrazil ingesluit het. Neumann is veral bekend as 'n voorstander van Tsjeggiese musiek. Hy het in 1962 die eerste ateljeeopname gemaak van Leoš Janáček se opera The Excursions of Mr. Brouček.
Neumann kan gesien waar hy die Tsjeggiese Filharmoniese Orkes dirigeer tydens 'n opname van die Dvořák Tjelloconcerto saam met die tjellis Julian Lloyd Webber. Dit kom voor in die rolprent Dvorak - In Love? deur die regisseur Tony Palmer.
Herrmann-breindominasie-instrument
Die Ned Herrmann-breindominansie-instrument is ontwikkel deur William "Ned" Herrmann (1922–1999) terwyl hy die bestuurder was van bestuursopvoeding by General Eelectric se fasiliteit by Crotonville. Dit behels die vierkwadrantmodel van denkvoorkeure. In hierdie model identifiseer Herrmann vier verkillede denkmodusse, opgesom deur:
2 Desember
2 Desember is die 336ste dag van die jaar in die Gregoriaanse kalender (337ste in skrikkeljare). Daar volg nog 29 dae in die res van die jaar.
Herrmann-breindominasie-instrument
Hierdie teorie is geïnspireer deur navorsing in linker-/regterbreinlateralisering gedurende die 1970's en is toe verder ontwikkel (sien validasie by www.hbdi.com).
Daar is 'n gelykwaardige instrument wat vryelik beskikbaar is deur Eugene Raudsepp ontwikkel, sien dié aanlyntoets.
Die instrument het ooreenkomste met die Myers-Briggs Tipe Aanwyser en Groot vyf persoonlikeidseienskappe. Baie ooreenkomstigheidsstudies en aktikels is al geskryf oor die ooreenkomste en verskille tussen die vekillende indikators. Let egter daarop dat HBDI, MBTI en Groot vyf, fisionlodies-, sigologies-, en persoonlikeidstoetse onderkeidelik is.
Daar is in Suid-Afrika ook organisasies waar soortgelyke toetse afgelê kan word. Een van hulle is hier te vinde.
Vrees
Vrees is 'n gevoel wat sekere organismes as gevolg van 'n waargenome gevaar of bedreiging ervaar. Hierdie gevoel lei tot 'n verandering in metaboliese en orgaanfunksies, en uiteindelik in gedrag, met die gevolg dat hierdie organismes in gevaarsituasies sal vlug, wegkruip of versteen. Vrees kan óf rasioneel en gepas, óf irrasioneel en onvanpas wees. 'n Irrasionele vrees word 'n fobie genoem.
Alhoewel daar 'n noue verwantskap tussen vrees en angs bestaan, word daar tog 'n onderskeid getref. Angs ontstaan as gevolg van bedreigings wat as onbeheerbaar of onvermydelik beskou word. Die vreesreaksie dien as oorlewingsmeganisme aangesien dit toepaslike gedragsresponse aktiveer. Daarom ook dat dit dwarsdeur evolusie behoue gebly het.
Top 10 tipes in die VSA
In 'n 2005 Gallup-meningspeiling (VSA) is adolessente tussen die ouderdomme van 13 en 17 gevra wat hulle die meeste vrees. Dit was 'n oop vraag en deelnemers kon enigiets noem. Die top tien vrese was in rangorde: terroriste-aanvalle, spinnekoppe, die dood, mislukking, oorlog, kriminele of bendegeweld, eensaamheid, die toekoms en kernoorloë.
In 'n raming van mense se grootste vrese het outeur Bill Tancer die mees dikwelse aanlyn navrae ontleed waarin die frase "vrees vir..." voorgekom het. Sy top-10 lys van vrese wat in 2008 gepubliseer is, was: vlieg, hoogtes, narre, intimiteit, dood, verwerping, mense, slange, mislukking en bestuur.
Algemene fobies
'n Paar van die mees algemene fobies is die vrees vir demone en spoke, vir die bestaan van bose magte, vir kakkerlakke, spinnekoppe, slange, hoogtes, water, noutes, tonnels, brûe, naalde, sosiale verwerping, mislukking, eksamen en om voor mense te praat. 'n Persoon met arachnofobie ervaar vrees of ongemak in die nabyheid van 'n spinnekop, ongeag die feit dat meeste spesies skadeloos is. Soms kan selfs 'n voorwerp wat soos 'n spinnekop lyk, 'n paniekaanval by 'n arachnofobiese persoon veroorsaak. Dit word outomatonofobie genoem. Een van die mees algemene vrese is glossofobie of die vrees om voor mense te praat. 'n Persoon praat dalk maklik tussen vriende, maar wanneer daar in die openbaar gepraat moet word, ontstaan die vrees dat hy/sy die verkeerde woorde gaan sê. Nog 'n algemene vrees is vrees vir pyn, of die vrees om deur iemand seergemaak te word. Vrees vir pyn in 'n geloofwaardige situasie veroorsaak dat 'n persoon terugdeins of wegskram.
Die vrees vir die dood
Doodsangs is multidimensioneel; dit dek "vrese verwant aan 'n persoon se eie dood, ander se dood, vrees vir die onbekende ná die dood, vrees vir uitwissing en die vrees vir die sterfproses, insluitend vrees vir 'n stadige dood en 'n pynlike dood."
Sielkundiges is verdeeld oor die hipotese dat godsdienstige toewyding deur 'n doodsvrees gemotiveer word, en dat hierdie vrees deur die belofte van 'n hiernamaals verlig word. Volgens 'n 1976-studie van mense uit verskeie Christelike denominasies, was toegewyde persone wat gereeld kerk toe gegaan het, die minste bang vir die dood. Die opname het op 'n negatiewe korrelasie tussen vrees vir die dood en "godsdienstige belange" gedui.
Vrees vir die onbekende
Vrees vir die onbekende of irrasionele vrees is die gevolg van negatiewe denke wat uit angs voortvloei. Baie mense is bang vir die "onbekende". Irrasionele vrees kan na baie areas vertak, byvoorbeeld na die hiernamaals, die volgende tien jaar of selfs môre. Om bang te wees maak dat mense dit wat moontlik voorlê, in hulle gedagtes vererger in plaas daarvan om te beplan en te evalueer. Dit kan uiteindelik tot gewoontes soos luiheid en uitstel lei. Die dubbelsinnigheid van 'n onseker en onvoorspelbare situasie kan in sommige bevolkings angs en ander psigologiese en fisieke probleme veroorsaak; veral by diegene wat deurlopend daarmee gekonfronteer word, bv. oorloggeteisterde plekke, terrorisme, mishandeling... ens. Swak ouerskap wat vrese by kinders inprent, kan hulle sielkundige ontwikkeling en selfs persoonlikheid aantas.
Oorsake
Mense ontwikkel spesifieke vrese as gevolg van dit wat hulle geleer het. In die Sielkunde word dit as vreeskondisionering bestudeer.
Vrees word ook deur kulturele en historiese kontekste beïnvloed. In die vroeë twintigste eeu was baie mense bang vir polio, 'n siekte wat die liggaamsdeel strem wat daardeur aangetas word, en daardie liggaamsdeel lewenslank immobiel laat.
In diere
Spesiespesifieke verdedigingsreaksies (SSVR's) of vermydingsleer in die natuur is die spesifieke geneigdheid om sekere bedreigings of stimuli te vermy; dit is hoe diere in die natuur oorleef. Mense en diere deel hierdie spesiespesifieke verdedigingsreaksies, soos die veg- of vlugrespons, insluitend skyn-aggressie, valse of intimiderende aggressie en die vriesrespons wat deur die simpatiese senustelsel beheer word. SSVR's word spoedig via interaksie met lede van dieselfde spesie, ander spesies en interaksie met die omgewing aangeleer. Hierdie stelle reaksies of response word nie maklik vergeet nie. Die dier wat oorleef, is die dier wat reeds weet wat om te vrees en hoe om hierdie bedreiging te vermy.
Daar is drie vorms van SSVR's: vlug, veg (skyn-aggressie) of vries. Dr. Robert C. Bolles, 'n navorser aan die Universiteit van Washington, het bevind dat die meeste organismes 'n intrinsieke stel vrese het wat die voortbestaan die spesie verseker. Rotte sal van enige skok-impuls weghardloop en duiwe sal hulle vlerke harder klap wanneer hulle bedreig word. Die vlerkgeklap van duiwe en die wegskarrel van rotte word as 'n spesiespesifieke verdedigingsreaksie of -gedrag beskou.
Sarah Nicklin
Sarah Nicklin is 'n Amerikaanse aktrise en vervaardiger. Sy is bekend vir haar rolle in die rolprente Missing William (2014) en American Exit (2018), en in die televisiereeks The Bold and the Beautiful (1987).
Vrees
Senuweebane in soogdiere
Die breinstruktuur wat die middelpunt van die meeste vreesverwante neurobiologiese gebeure vorm, is die amigdala, agter die pituïtêre klier. Dit vorm deel van 'n stroombaanwerk van "vreesleer". In die teenwoordigheid van 'n bedreigende stimulus genereer die amigdala die uitskeiding van hormone wat vrees en aggressie beïnvloed. Die Sielkunde verwys na hierdie respons as die veg-of-vlug reaksie wat deur die hipotalamus, deel van die limbiese stelsel, gereguleer word. Sodra veiligheid herstel is en die persoon nie deur potensiele bedreigings omring word nie, sal die amigdala hierdie inligting na die prefrontale korteks stuur waar dit vir soortgelyke toekomstige situasies bewaar word. Hierdie proses staan as geheuekonsolidasie bekend.
Feromone en waarom vrees aansteeklik kan wees
In bedreigende situasies stel insekte, akwatiese organismes, voëls, reptiele en soogdiere odorante stowwe vry. Hierdie chemiese seine, wat oorspronklik alarmstowwe genoem is, staan vandag as alarmferomone ("Schreckstoff" in Duits) bekend. Die doel daarvan is om hulleself te beskerm en terselfdertyd lede van dieselfde spesie teen gevaar te waarsku. Dit lei tot waarneembare gedragsverandering soos vries, verdedigende gedrag of verstrooiing, afhangende van die omstandighede en spesie.
Vreesferomone in mense
Alhoewel alarmferomone nog nie fisies geïsoleer is en hulle chemiese struktuur nog nie in mense geïdentifiseer is nie, bestaan daar bewyse van hulle teenwoordigheid. 'n Duitse studie van 2006 het getoon dat wanneer deelnemers aan angs-geïnduseerde versus oefen-geïnduseerde menslike sweet van 'n dosyn mense blootgestel is, vyf deelnemers die oefen-geinduseerde sweet van gewone kamerlug kon onderskei. Uit hierdie vyf was daar drie deelnemers wat oefen-geïnduseerde sweet van angs-geinduseerde sweet kon onderskei. Die deelnemers se akoestiese skrikrefleks-reaksie op 'n geluid wanneer hulle aan angssweet blootgestel is, was groter as wanneer hulle oefensweet geruik het. Dit het vir die eerste keer getoon dat chemiese vreesseine die skrikrefleks in mense kan reguleer sonder dat enige emosionele komponent teenwoordig is.
Die dood
Die mense se vrees vir die einde en sy bestaan is anders gestel sy vrees vir die dood. Hierdie vrees het die lewens van ons voorgeslagte van rituele voorsien. Die doel van rituele was om die doodsvrees te besweer; dit het daartoe bygedra om die kulturele idees te versamel wat ons vandag nog onderskryf. Rituele het ook die bewaring van kulturele idees gefasiliteer. 'n Mens sou kon sê dat die ontstaan van gemeenskappe aan mense se vrees vir die dood toegeskryf kan word. Hierdie vrees het mense geforseer om te verenig en saam, in plaas van alleen, teen gevare te veg.
Godsdiens
Godsdiens is vervleg met verskillende vrese wat mense deur die eeue gehad het. Hierdie vrese is nie slegs metafisies (insluitend die kwessies rondom lewe en dood) nie, maar ook eties van aard. In 'n sekere sin kan ons aanvaar dat vrees 'n groot invloed op moraliteit gehad het. Hierdie aanname druis egter in teen konsepte soos Morele Absolutisme en Morele Universalisme – waarvolgens ons morele waardes óf in die goddelike óf in die natuurwette van die heelal gewortel is en nie deur enige menslike gevoel, gedagte of emosie voortgebring kan word nie.
Dan is daar 'n vrees in die Bybel met 'n ander betekenis, naamlik die vrees van die Here. In hierdie geval word vrees gebruik om 'n kinderlike of 'n slaafse passie uit te druk. In gelowiges is die vrees van God 'n "heilige ontsag" of "eerbied" vir 'n bepaalde god en die wette van die geassosieerde godsdiens.
Manipulasie
Vrees kan polities en kultureel gemanipuleer word om 'n bevolking van idees te oortuig wat hulle andersins sou verwerp, of hulle van idees te laat afsien wat hulle andersins heelhartig sou ondersteun. Tydens rampe sal nasiestate die bevolking se vrees nie slegs manipuleer deur 'n verduideliking van die gebeurtenis te verskaf of minderheidsgroepe te blameer nie, maar ook om hulle vorige oortuigings aan te pas. Die manipulasie van vrees geskied deur middel van simboliese instrumente soos terreurrolprente en administratiewe ideologiee wat tot nasionalisme lei. Na afloop van 'n ramp word die vrees in 'n euforiese klimaat geherkanaliseer wat op patriotisme gebaseer is. Die vrees en boosheid is onlosmaaklik verweef.
Farmaseuties
'n Medisinale behandeling vir vreeskondisionering en fobies via die amigdala, is die gebruik van glukokortikoïede. In een studie is die glukokortikoïed-reseptore geïnhibeer deur muise met lentivirale vektore wat Cre-recombinase bevat, in te spuit. Resultate het getoon dat die onwrigting van die glukokortikoïede-reseptore gekonsidioneerde vreesgedrag geïnhibeer het.
Sielkunde
Kognitiewe gedragsterapie word suksesvol aangewend om mense te help om vrees te bowe te kom. Vrees is meer kompleks as die blote vergeet of uitwissing van herinneringe. 'n Aktiewe en suksesvolle benadering behels dat mense hulle vrese herhaaldelik konfronteer. Deur hulle vrese op 'n veilige manier te konfrontreer, kan 'n persoon die snellerherinnering of stimulus onderdruk. Hierdie praktyk, bekend as "blootstellingsterapie" kan help om tot 90% van mense met spesifieke fobies te genees.
Onvermoë om te ervaar
Persone wat skade aan die amigdala opgedoen het, soos met die Urbach-Wiethe-sindroom, is nie in staat om vrees te ervaar nie. Dit is nie 'n aftakelende siekte nie, maar 'n gebrek aan vrees kan maak dat 'n persoon in 'n gevaarlike situasie beland wat hy of sy andersins sou vermy.
Callyspongia barodensis
Callyspongia barodensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1959 deur Burton.